## Naputak o povratu plaćenog poreza na dodanu vrijednost za nabavljenu opremu za obavljanje vatrogasne djelatnosti u 2010. godini

### NN 33/2010 (17.3.2010.), Naputak o povratu plaćenog poreza na dodanu vrijednost za nabavljenu opremu za obavljanje vatrogasne djelatnosti u 2010. godini

MINISTARSTVO FINANCIJA

857

Na temelju članka 35. stavka 3. Zakona o izvršavanju Državnog proračuna Republike Hrvatske za 2010. godinu (»Narodne novine«, br. 151/09), Ministarstvo financija donosi

NAPUTAK

O POVRATU PLAĆENOG POREZA NA DODANU VRIJEDNOST ZA NABAVLJENU OPREMU ZA OBAVLJANJE VATROGASNE DJELATNOSTI U 2010. GODINI

Članak 1.

Ovim Naputkom uređuju se uvjeti i način ostvarivanja prava na povrat poreza na dodanu vrijednost, za nabavu opreme, koji su javne vatrogasne postrojbe, dobrovoljna vatrogasna društva i vatrogasne zajednice platile u 2010. godini, u skladu s člankom 35. Zakona o izvršavanju Državnog proračuna Republike Hrvatske za 2010. godinu.

Članak 2.

Prema članku 1. ovoga Naputka opremom se, u smislu članka 48. stavka 2. Zakona o vatrogastvu (»Narodne novine« br. 106/99, 117/01, 36/02, 96/03, 139/04 – pročišćeni tekst, 174/04 i 38/09) smatra oprema navedena u Popisu opreme za obavljanje vatrogasne djelatnosti koji je objavljen u Prilogu 2. i sastavni je dio ovoga Naputka.

Članak 3.

Ako u toku postupka povrata poreza na dodanu vrijednost iz članka 1. ovoga Naputka nastanu dvojbe o opremi u smislu članka 35. Zakona o izvršavanju Državnog proračuna Republike Hrvatske za 2010. godinu i članka 2. ovoga Naputka, postupit će se na sljedeći način:

– zahtjev odbiti ako nije u skladu s člankom 35. Zakona o izvršavanju Državnog proračuna Republike Hrvatske za 2010. godinu i Popisom opreme za obavljanje vatrogasne djelatnosti,

– stranku uputiti da pribavi mišljenje Državne uprave za zaštitu i spašavanje o tome je li sporna oprema vatrogasna oprema, odnosno je li zahtjev stranke za povrat poreza na dodanu vrijednost u skladu s člankom 35. Zakona o izvršavanju Državnog proračuna Republike Hrvatske za 2010. godinu,

– na temelju pozitivnog mišljenja Državne uprave za zaštitu i spašavanje postupit će se kao s opremom izrijekom navedenom u Popisu opreme za obavljanje vatrogasne djelatnosti.

Članak 4.

Pravo na povrat poreza na dodanu vrijednost ostvaruje se za opremu plaćenu u razdoblju od 1. siječnja do 31. prosinca 2010. godine, a zahtjev se može podnositi najkasnije do 31. siječnja 2011. godine za opremu plaćenu do 31. prosinca 2010. godine.

Članak 5.

Javne vatrogasne postrojbe, dobrovoljna vatrogasna društva i vatrogasne zajednice zahtjev za povrat poreza na dodanu vrijednost podnose nadležnoj ispostavi područnog ureda Porezne uprave na obrascu ZP-PDV-vatrogastvo, koji je objavljen u Prilogu 1. i sastavni je dio ovoga Naputka.

Uz zahtjev iz stavka 1. ovoga članka prilaže se račun za nabavljenu opremu za obavljanje vatrogasne djelatnosti, izvod iz sudskog registra odnosno registra udruga te izvadak sa žiro-računa kao dokaz plaćanja opreme.

Članak 6.

Nadležna ispostava područnog ureda Porezne uprave kojoj je podnesen zahtjev za povrat plaćenog poreza na dodanu vrijednost mora izvršiti uvid u registraciju i račune i može priznati pravo na povrat poreza na dodanu vrijednost prema članku 2. ovoga Naputka javnim vatrogasnim postrojbama, dobrovoljnim vatrogasnim društvima i vatrogasnim zajednicama samo po računima priloženim zahtjevu za povrat koji se odnose na nabavu opreme za obavljanje vatrogasne djelatnosti po kojima nisu koristili pravo na odbitak poreza na dodanu vrijednost kao pretporeza temeljem Zakona o porezu na dodanu vrijednost.

Članak 7.

Nakon što utvrdi točnost podataka zahtjeva za povrat poreza, nadležna ispostava područnog ureda Porezne uprave izvršit će povrat poreza na dodanu vrijednost na teret računa broj: 1001005-1863000160 Državni proračun Republike Hrvatske, šifra 1201 Porez na dodanu vrijednost.

Članak 8.

Ovaj Naputak stupa na snagu danom objave u »Narodnim novinama«.

Klasa: 410-19/10-01/4

Urbroj: 513-05-02/10-7

Zagreb, 26. veljače 2010.

Potpredsjednik Vlade Republike Hrvatske i ministar financija
Ivan Šuker, v. r.

PRILOG 1.

Obrazac ZP-PDV-vatrogastvo

Naziv javne vatrogasne postrojbe/dobrovoljnog

vatrogasnog društva/vatrogasne zajednice:

Osobni identifikacijski broj:

Žiro-račun:

Adresa:

Datum:

Nadležna ispostava područnog ureda Porezne uprave

ZAHTJEV ZA POVRAT POREZA NA DODANU VRIJEDNOST ZA NABAVLJENU OPREMU ZA OBAVLJANJE VATROGASNE DJELATNOSTI U 2010. GODINI

|  |  |  |  |  |  |
| --- | --- | --- | --- | --- | --- |
| Redni broj | Naziv opreme | Ukupni iznos računa | Ukupno plaćeni PDV | Iznos PDV-a za koji se traži povrat | Datum plaćanja računa |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Povrat poreza na dodanu vrijednost u iznosu \_\_\_\_\_\_\_\_ kuna doznačiti

na račun broj: \_\_\_\_\_\_\_\_\_\_\_ otvoren u \_\_\_\_\_\_\_\_\_\_\_\_\_\_\_\_\_\_\_\_

(mjesto i naziv banke)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat ovlaštene osobe)

Prilozi:

– Računi s iskazanim porezom na dodanu vrijednost poredani kao u tablici po datumu plaćanja računa (članak 5. stavak 2. Naputka)

– izvod iz sudskog registra za javne vatrogasne postrojbe odnosno izvod iz registra udruga za vatrogasne zajednice i dobrovoljna vatrogasna društva (članak 5. stavak 2. Naputka)

– izvadak s žiro-računa kao dokaz plaćanja opreme (članak 5. stavak 2. Naputka)

PRILOG 2.

POPIS OPREME ZA OBAVLJANJE VATROGASNE DJELATNOSTI

|  |  |
| --- | --- |
| 1. | adapter (inox) DN100/TW50(M), DN100/TW50(Ž), DN32/TW50(M), DN50-65-80/TW50(M), i slično |
| 2. | alat za oslobađanje iz strujnog kruga |
| 3. | amblem (logo), natpis, oznaka postrojbe, razni (za vozila, odore, košulje, …) |
| 4. | apsorbenti – upijači (tvari za uklanjanje razlivenih tekućina) |
| 5. | automatizirani punjač 12/24 V za trajno održavanje akumulatora na vozilima (komplet sa kablovima ili pojedninačno) |
| 6. | automatizirani punjač zraka za trajno održavanje pritiska zraka na vozilima (komplet ili pojedinačno) |
| 7. | bačve kemijski otporne s poklopcima i bez, min 200 l za agresivne medije (kao »ELRO« i sl.), |
| 8. | bljeskalica (kao EURO BLITZ i sl.) |
| 9. | boca za izolacijske aparate (za komprimirani zrak) min. 6l/200 – 300 bara |
| 10. | brane plutajuće (za pregradu vodnih tokova i stajačica, za ograničenje širenja površinskog zagađenja) |
| 11. | brtve od teflona, vitona i sl – za TW 50 (M/Ž), TW 50 (Ž), TW 50 (Ž) i Storz (A, B, C, D) |
| 12. | brusilica ravna i kutna, min. 1800 W, samostalno i/ili pripadajući set rezervnih brusnih ploča, s priborom |
| 13. | bubanj s el. kablom i šipkom za uzemljenje |
| 14. | bušilica i/ili bušilica/čekić min 800 W (s priborom, u kovčegu ili bez) |
| 15. | cijev fleksibilna za ispušne plinove |
| 16. | cijev produžna za plinski detektor s torbom |
| 17. | cijev tlačna vatrogasna sa spojnicama i bez, Φ 110, 75, 52, 38, 25 mm (ili oznake: A, B, C, D, …) |
| 18. | cijev tlačna/visokotlačna vatrogasna (s vitlom-bubnjem i bez) |
| 19. | cijev usisna (inox i sl. mat., 1000 mm, s TW 50 M i Ž i sl. dim.) |
| 20. | cijev usisna sa spojnicama i bez (Φ 110, 75, 52, 25 mm) |
| 21. | cijev za međumješalicu |
| 22. | cijev za pretakanje agresivnih tekućina – tlačna |
| 23. | cijev za pretakanje agresivnih tekućina – usisna |
| 24. | cijevni most (za montažu iznad kolnika) |
| 25. | cijevni mostići (za zaštitu vatrogasnih cijevi) |
| 26. | cipele niske / visoke – radne |
| 27. | čamac – komplet (za min. 5 osoba) s priborom i vanbrodskim motorom |
| 28. | četka, 340x75 mm, s drškom od 1400 mm |
| 29. | čizme gumene niske, visoke i s hlačama |
| 30. | dimovuk s pripadajućim priborom |
| 31. | dišni uređaj za samospašavanje (komplet) |
| 32. | dozimetar zračenja (razne izvedbe) |
| 33. | držači teleskopski razni |
| 34. | držači za cijevi |
| 35. | dubinosrkač (injektor) |
| 36. | eksplozimetar (Ex), razne izvedbe |
| 37. | električarski alat (u kovčegu) prema DIN 14 885 |
| 38. | električna ručna pila (»cirkulana») s priborom i reznim pločama |
| 39. | električna ručna ubodna pila s priborom (kao »nož pila«) |
| 40. | elektroagregat min. 2,5 kW do 18,6 kW (u standardnoj i sigurnosnoj izvedbi), prijenosni, prijevozni i ugradbeni |
| 41. | generator za laku pjenu |
| 42. | GPS uređaj (uređaj za globalno pozicioniranje) |
| 43. | greda drvena min. 120x160x2000 mm i druge dimenzije |
| 44. | gumeni rezervoar za vodu za prijenos helikopterom (za dostavu vode i gašenje uz pomoć helikoptera) |
| 45. | gumeni rezervoari za agresivne tekućine |
| 46. | hidrantski nastavak (razni nazivni promjeri) |
| 47. | hidraulička i/ili električna pumpa (pogonski uređaj) za razupore i škare |
| 48. | hidrauličke škare za rezanje, širenje i razvlačenje s potrebnim priborom (razupore, škare, lanci i sl.) |
| 49. | hidrauličke škare/razupore (kombinirane) za rezanje, širenje i razvlačenje (s potpunim priborom) |
| 50. | hidraulički cilindri za koso podupiranje – komplet |
| 51. | hidraulički set za dizanje (razne dimenzije) |
| 52. | hidraulični cilindri |
| 53. | impulsna puška (kao IFEX) s odgovarajućim priborom i uređajima |
| 54. | ispitni manometar (za boce aparata za zaštitu organa za disanje) |
| 55. | ispitni manometar (za ispitivanje tlačnih cijevi) |
| 56. | ispravljač AC/DC (za stabilne – fiksne radiouređaje) |
| 57. | jakna, upozoravajuća, prsluk reflektirajući |
| 58. | jastuci i ploče za brtvljenje i prekrivanje vodovodnih i kanalizacijskih otvora i cijevi (raznih dimenzija) |
| 59. | jastuk (cilindar) za brtvljenje vodovodnih i kanalizacijskih cijevi i otvora (razne dimenzije i setovi) |
| 60. | kamera za pretraživanje prostora i zadimljenih prostorija putem detekcije toplinskog zračenja (kao ARGUS,...) |
| 61. | kanisteri metalni za gorivo 10, 20 i 25 l te posude za sakupljanje tekućina (uključivo inox) |
| 62. | karabiner |
| 63. | karabiner osmica |
| 64. | kit prve pomoći za opekline i sl. (iritacije i ozljede od kiselina, lužina i sl.) |
| 65. | klinovi razni (Al, čelik, drvo, sintetika, pjenasta guma i sl. – duž. 180, 200, 250, 400, 450, 600 i 800 mm) |
| 66. | ključ za dimnjak (set i/ili pojedinačno) |
| 67. | ključ za nadzemni i/ili podzemni hidrant |
| 68. | ključ za vatrogasne spojnice oznaka A, B, C, D, … (standardni i/ili neiskreći) |
| 69. | kolica za premještanje i prijevoz bačvi i drugih tereta |
| 70. | koloturi i koloturje |
| 71. | kolut za spašavanje |
| 72. | kompas |
| 73. | komplet za blokiranje aktiviranja zračnih jastuka (Air-bag) u automobilima (vozački i suvozački) |
| 74. | komplet za pružanje prve pomoći prema HRN1112 |
| 75. | komplet za prvu pomoć po DIN-u 14142 (u kovčegu) |
| 76. | kompleti zračnih jastuka s priborom (jednodijelni i višedijelni, raznih dimenzija) |
| 77. | kompresor za punjenje boca uređaja za zaštitu organa za disanje |
| 78. | kotva (za sidrenje), razne dimenzije, s užadi i bez |
| 79. | kuke (set) za podizanje poklopaca šahtova |
| 80. | kutija s ručnim alatom i priborom (prema DIN 14881, DIN 14885) u kompletu i pojedinačno |
| 81. | lanci čelični (nosivost 10, 20, 50 i 100 kN) |
| 82. | lijevak od inox-a, razne dimenzije |
| 83. | liko (kudelja) za brtvljenje |
| 84. | lopata pobirača, riljača i dr., standardna i od inox-a |
| 85. | ljestva kukača, mornarska, prislanjača, rastegača, sastavljača (uključivo višedijelne) |
| 86. | magnetska stezaljka za uzemljenje |
| 87. | maska zaštitna za lice (za izolacijski uređaj), s torbicom/futrolom i bez |
| 88. | međumješalica 200 (Z2) |
| 89. | međumješalica 400 (Z4) |
| 90. | međumješalica 800 (Z8) |
| 91. | megafon |
| 92. | mehanička i/ili hidraulična dizalica |
| 93. | metlanica (jednodijelna i višedjelna – sklopiva) |
| 94. | mjerač brzine vjetra |
| 95. | mlazna pumpa |
| 96. | mlaznica »pištolj« |
| 97. | mlaznica »vodeni štit« |
| 98. | mlaznica dubinska »koplje« |
| 99. | mlaznica obična |
| 100. | mlaznica s nastavkom za pjenu |
| 101. | mlaznica s patent zatvaračem, regulacijom protoka i oblika mlaza |
| 102. | mlaznica sa zasunom |
| 103. | mlaznica šumska visokotlačna »pištolj« s nastavkom |
| 104. | mlaznica univerzalna, razne dimenzije |
| 105. | mlaznica za prah (»pištolj« mlaznica za prah) |
| 106. | mlaznica za srednje tešku pjenu 200 (M2) |
| 107. | mlaznica za srednje tešku pjenu 400 (M4) |
| 108. | mlaznica za srednje tešku pjenu 800 (M8) |
| 109. | mlaznica za tešku pjenu 200 (S2) |
| 110. | mlaznica za tešku pjenu 400 (S4) |
| 111. | mlaznica za tešku pjenu 800 (S8) |
| 112. | mlaznica za vodenu maglu (kao »monsun«) |
| 113. | monitor prijenosni (sa i bez nastavka za pjenu), s nosačem (postoljem) i bez |
| 114. | motor (zamjenski) za elektroagregat |
| 115. | motorna i/ili električna pila za drvo s rezervnim lancem i priborom (ili pojedinačno) |
| 116. | motorna i/ili električna pila za rezanje betona i sl. (s listom i/ili okruglom reznom pločom) |
| 117. | motorna kosilica prijenosna (ručna) s priborom (s metalnim oštricama i/ili trakom/žicom ili sl.) |
| 118. | muljne pumpe (razni modeli) |
| 119. | nadtlačna puhala (kao Typhon) |
| 120. | naočale zaštitne (od kemikalija, dima i sl.) |
| 121. | naprtnjača V 25 |
| 122. | natikač za hidrant |
| 123. | neiskreći univerzalni ključ za bačve |
| 124. | nepovratni ventil |
| 125. | nosač cijevi |
| 126. | nosač/držač za traku (za upozoravajuće trake) |
| 127. | nosila preklopna, |
| 128. | nosila s držačima (za autoljestvu) |
| 129. | nosila s trakama |
| 130. | nosila sklopiva |
| 131. | nosila standardna |
| 132. | nosila za spašavanje iz dubina i visina |
| 133. | nož spasilački za pojas/dvostrani čekić za staklo |
| 134. | odijela za zaštitu od agresivnih medija (tekućih, plinovitih i krutih) |
| 135. | odijelo za zaštitu od kontaminacije (RBK) |
| 136. | olovna vuna |
| 137. | opasač s torbicom i uprtačima |
| 138. | oprema i pribor za dekontaminaciju (komplet) |
| 139. | oprema i pribor za detekciju, dozimetriju i zaštitu (radiološka, biološka, kemijska) |
| 140. | oprema i pribor za energetsko i elektroničko upravljanje stabilnom sirenom sa/bez ormarića |
| 141. | oprema i pribor za uzemljenje (metalne trake, kopče, šipke/kotve, …) |
| 142. | otvarači brava – razni |
| 143. | otvarači brave (različiti, 20 kom) |
| 144. | oznake zvanja – dužnosti |
| 145. | PE folija (razne dimenzije) |
| 146. | PE pokrov za otvore (razne dimenzije) |
| 147. | ph-metar |
| 148. | pila s čeličnim okvirom (razne dimenzije) s rezervnim listom |
| 149. | pjenilo |
| 150. | plastični i/ili gumirani rezervoari za vodu (razne zapremine) |
| 151. | plastificirani i gumirani samostojeći bazeni raznih zapremnina (od 500 l više) s pripadajućim priborom |
| 152. | ploča od čelika (inoxa) za prekrivanje otvora, pregrađivanje (razne dimenzije) |
| 153. | ploča od prozirnog PVC-a (razne dimenzije) |
| 154. | ploče i jastuci s povezom i trakama, za brtvljenje (gumeni, gumirani i sl.), komplet i pojedinačno |
| 155. | podmetači s kotačima za premještanje automobila (komplet i pojedinačno) |
| 156. | podmetači za vozila (klizno podesivi) |
| 157. | podovjesni uređaj za gašenje požara pomoću helikoptera (vjedro) |
| 158. | podvezica za tlačnu vatrogasnu cijev (odgovarajuće dimenzije, vidi cijevi) |
| 159. | pojas za spašavanje |
| 160. | polo majica s amblemom – logom postrojbe |
| 161. | poluga metalna ø 30x1500, ø 30x700 mm (i drugih dimenzija) |
| 162. | posude za rasute tvari, metalne (»mulde«) |
| 163. | potapajuća pumpa za vodu 220 V, 380 V |
| 164. | potkapa i marama za zaštitu organa za disanje od dima i krutih čestica (nomex i sl.) |
| 165. | potporni valjak od čeličnih cijevi ø 80/70x1000 |
| 166. | prah za gašenje požara |
| 167. | prekrivač vuneni 1400x1900 mm (i sl. dimenzija), u zaštitnoj torbici i bez |
| 168. | prekrivači (razne dimenzije) od nomexa i sličnih negorivih materijala |
| 169. | pretvarač DC/DC (24V/12V) |
| 170. | prijelaznica vatrogasna (ø 110/75, 75/52, 52/38, 38/25 mm) |
| 171. | prijenosna pumpa s vodenom turbinom (uronjiva) |
| 172. | prijenosna vatrogasna pumpa (minimalno 8/8), prijevozna vatrogasna pumpa (minimalno 8/8) |
| 173. | prijevozni bacač vode i pjene |
| 174. | priručnik za postupanje s opasnim tvarima u incidentnim situacijama |
| 175. | produžni el. kabel s bubnjem, min. 10m dužine i 3x1,5mm2 presjeka (standardni i sigurnosni) |
| 176. | prometni stožac (crveno/bijelo) reflektirajući |
| 177. | pumpa vatrogasna plutajuća |
| 178. | pumpa za ispumpavanje tekućina |
| 179. | pumpa za pjenilo i kemijske tvari (kao FLUX f460-1Ex ili druga odgovarajuća) komplet, ručna, električna |
| 180. | pumpa za pretakanje opasnih tekućina (kao DEPA ELRO ili ELRO-MASTER Ex, F 410 EX, …) s priborom |
| 181. | punjač akumulatora prijenosnih radiostanica |
| 182. | punjač za vatrogasne svjetiljke |
| 183. | PVC folija crna (razne dimennzije) |
| 184. | PVC usisno/tlačna cijev DN 50, elektrovodljivo, s TW spojkama od inoxa (M+Ž) |
| 185. | radio stanica/postaja, ugradbena, stacionarna, mobilna (komplet i pojedinačno – uređaj, baterije, futrola, naglavna govorno-slušna kombinacija za kacigu, punjač, prekidač…) |
| 186. | razdjelni priključak za struju s 3 i više priključnih mjesta |
| 187. | razdjelnice trodijelne i dvodijelne (A-BBB, B-CBC i sl.) |
| 188. | razdjelnik električni 2 x 220 V / 1 x 380 V u Ex izvedbi |
| 189. | reflektor halogeni prijenosni (220 V/1000 W, 2x500 W, 500 W), reflektor s diodama (s priborom i pojedin.) |
| 190. | reflektorski stalak (teleskopski i standardni) |
| 191. | repetitor (mobilni) za radio vezu |
| 192. | retardanti (»usporivači« požara) |
| 193. | rezač cijevi, do ø 20 mm |
| 194. | rezervne oštrice za hidrauličke škare |
| 195. | rezervni lanac za motornu pilu |
| 196. | rezervni vrhovi za razupore |
| 197. | rotirajuće plavo svijetlo za ugradnju na vozilo (fiksno, magnetno ili vakuum učvršćenje) |
| 198. | ručna akumulatorska svjetiljka u »S« izvedbi (s punjačem i bez) |
| 199. | ručna pogonska pumpa za hidraulički alat |
| 200. | ručna svjetilljka s punjačem (kao Maglite) |
| 201. | ručne radio stanice s opremom (punjač, rezervna baterija, torbica itd.). |
| 202. | ručni aparat za gašenje požara prahom |
| 203. | ručni aparat za gašenje požara ugljičnim dioksidom |
| 204. | ručni aparat za gašenje požara vodom (naprtnjača) |
| 205. | ručni aparat za gašenje požara vodom i zračnom pjenom (brentača) |
| 206. | rudo za vuču min. 2000 mm |
| 207. | rukavice gumene, gumirane, kemijski otporne (na kiselinu, lužine, naftu,...) |
| 208. | rukavice zaštitne – kožne |
| 209. | rukavice zaštitne (za zaštitu od topline) |
| 210. | sakupljač (sabirnica) |
| 211. | set testnih cijevčica za plinski detektor (za razne plinove) |
| 212. | set brtvi za spojnice (Storz) i prirubice |
| 213. | set ključeva za lift (ili pojedinačno) |
| 214. | set lanaca za razupore (ili pojedinačno) |
| 215. | set obujmica (»šelni«) za cijevi |
| 216. | set paste protiv curenja |
| 217. | set rezervnih dijelova za naprtnjače |
| 218. | set spremnika od inoxa (min. 4 spremnika, slaganje jedan u drugi), s priborom (komplet i pojedinačno) |
| 219. | set za uzimanje uzoraka pjene/pjenila (po DIN 14555 dio 12) |
| 220. | sirena za uzbunjivanje vatrogasaca, elektromotorna/mehanička |
| 221. | sitka usisna (Φ110, 75, 52, 25 mm) |
| 222. | sjekač ravni, standardni i neiskreći |
| 223. | sjekira – šumska |
| 224. | sjekira – vatrogasna |
| 225. | sjekira (dužina 960 mm) |
| 226. | sjekira 600, DIN 5131 |
| 227. | sjekira B2, DIN 7294 |
| 228. | sklopivi rezervoari od PVC materijala (za vodu), od 5000 l i više |
| 229. | sklopivi spremnik za agresivne tekućine s pripadajućim setom opreme |
| 230. | slavine od inoxa razne (kao 2x50M/1x50Ž i slično), sa spojkama i bez |
| 231. | slijepe i stabilne vatrogasne spojke (A, B, C, D, …) |
| 232. | spasilački uređaj (»Roll Gliss«) s priborom |
| 233. | spojnica od inoxa MK 50, MK 80, TW50(M)/TW50(M), TW50(Ž)/TW50(Ž), VK 50, VK 80 |
| 234. | spusnica (za spašavanje s visina), otvorena i/ili zatvorena, ravna ili »spiralna« |
| 235. | svjetiljka upozoravajuća (raznobojno svjetlo) |
| 236. | svjetiljka za kacigu, sa nosačem ili čičak trakom – komplet ili pojedinačno |
| 237. | svrdla za bušilicu (set) i pojedinačno) |
| 238. | šipka od galvaniziranog čelika ø 12x1120 mm s naoštrenim vrhom |
| 239. | škopac (raznih dimenzija) |
| 240. | štitnik za lice – vizir (za vatrogasne kacige) |
| 241. | traka za odvajanje – označavanje mjesta intervencije |
| 242. | transportni ranac – vatrogasni (za osobnu radnu i zaštitnu odjeću i opremu) |
| 243. | trokut prometni upozoravajući |
| 244. | ublaživač reakcije vodenoga mlaza |
| 245. | ugljični dioksid (CO2) |
| 246. | ugradbena vatrogasna pumpa (za vatrogasna vozila) |
| 247. | univerzalna pila za beton i željezo s listom |
| 248. | univerzalna pila za beton i željezo s reznom pločom |
| 249. | univerzalni uređaj za vuču i dizanje tereta s kompletom opreme |
| 250. | upozoravajuća svjetleća šipka |
| 251. | upozoravajuća zastavica (crveno/bijelo/crveno) |
| 252. | upozoravajuće oznake u prometu – reflektirajuće |
| 253. | upozoravajuće signalno svjetlo |
| 254. | uređaj – aparat za potpunu zaštitu organa za disanje (izolacijski aparat – IA), komplet i/ili pojedinačno |
| 255. | uređaj za autogeno zavarivanje i/ili rezanje s priborom i bocama za acetilen i O2 (komplet i pojedinačno) |
| 256. | uređaj za ispitivanje opreme, dijelova i uređaja sprava za zaštitu organa za disanje |
| 257. | uređaj za namatanje vatrogasnih cijevi |
| 258. | uređaj za pranje vatrogasnih cijevi |
| 259. | uređaj za rezanje plazmom s priborom (komplet i pojedinačno) |
| 260. | uređaj za sušenje vatrogasnih cijevi |
| 261. | uređaj za sušenje zaštitnih maski |
| 262. | uređaj za talkiranje vatrogasnih cijevi |
| 263. | uređaj za vezivanje vatrogasnih cijevi |
| 264. | uronjiva pumpa s vodenom turbinom |
| 265. | usisavač tekućine (kao PV 300 P) |
| 266. | usisna košara |
| 267. | usisni filter (DN 50 i dr. dim.) |
| 268. | uskočni zračni jastuk |
| 269. | uskočnica |
| 270. | uže alpinističko |
| 271. | uže čelično za vuču s ušicom pojedinačno i/ili set |
| 272. | uže penjačko |
| 273. | uže radno, d = 16, dužine 1 m, d = 8, dužine 2 m, d = 8, dužine 4 m |
| 274. | uže za cijevi (sa ili bez torbice) |
| 275. | uže za samoizbavu |
| 276. | vatrogasna kapa radna |
| 277. | vatrogasna kapa svečana |
| 278. | vatrogasna košulja bijela ljetna (svečana) |
| 279. | vatrogasna košulja bijela zimska (svečana) |
| 280. | vatrogasna košulja radna (ljetna i zimska) |
| 281. | vatrogasna odora – radna, ljetna ili zimska, komplet ili pojedinačno (jakna, hlače) |
| 282. | vatrogasna odora – svečana (jakna, hlače) |
| 283. | vatrogasna prijenosna (leđna) pumpa s nosačima i potrebnim priborom |
| 284. | vatrogasna pumpa (centrifugalna) za ugradnju na vozila (kao Rosenbauer, Ziegler, Magirus, Sides,...) |
| 285. | vatrogasna sjekirica |
| 286. | vatrogasna sjekirica s futrolom i bez |
| 287. | vatrogasne čizme zaštitne (niske i visoke, za šumske i urbane požare te druge intervencije) |
| 288. | vatrogasni kombinezon za šumske požare |
| 289. | vatrogasni prekrivač od nomexa-a i sl. 1600x2000, 2000x700 mm i dr. dimenzija, u zaštitnoj torbici i bez |
| 290. | vatrogasni prsluk |
| 291. | vatrogasni pulover |
| 292. | vatrogasni zaštitni opasač tip »A« (komplet) |
| 293. | ventil za ograničenje tlaka vode |
| 294. | ventilator za oddimljavanje |
| 295. | vile za razgrtanje sijena |
| 296. | vitlo vučno, elektromotorno – komplet ili pojedinačno |
| 297. | vodeni štit A, B, C |
| 298. | vreća od umjetnih vlakana 70x40 cm i sličnih dimenzija |
| 299. | vreća s kredom 30 kg |
| 300. | vreća s uljnom apsorbirajućom tvari |
| 301. | vreća za spavanje – terenska |
| 302. | zaštitna kaciga za šumske požare |
| 303. | zaštitna odijela (zaštita od topline) teška |
| 304. | zaštitna vatrogasna kaciga |
| 305. | zaštitne naočale |
| 306. | zaštitni opasač vatrogasni (»TIP A«) |
| 307. | zaštitno odijelo za prilaz vatri (aluminizirano, s kacigom, čizmama i rukavicama) |
| 308. | zaštitno odijelo za rad u agresivnoj sredini (zaštita od kemikalija i drugih agresivnih tvari i medija) |
| 309. | zaštitno vatrogasno odijelo (kao Bristol, Deva,...), min. toplinski fluks = 80 kW/m2 (toplinska zaštita) |
| 310. | zračni jastuk/jastuci (jednodijelni i višedijelni) za brtvljenje otvora |
| 311. | zračni jastuk/jastuci (jednodijelni i višedijelni) za podizanje tereta s potrebnim priborom |
| 312. | zvučno-svjetlosna signalizacija za vozila (komplet ili pojedinačno) |
| 313. | žica za vezivanje spojki na vatrogasnim cijevima ø 1,8 mm, žice raznih dimenzija |
| 314. | žičano uže (pleteno) na vitlu i bez (ø 11 mm, ø 14 mm, ø 16 mm, duž. 2,5, 5, 10, 20 i 50 m) |
| 315. | žlijeb skupljajući, 4-dijelni ili više, min. 1800x480 (inox) |

Uz gore navedeno (pojedinačne stavke), opremom za obavljanje vatrogasne djelatnosti smatraju se i dolje navedeni kompleti (ili pojedinačne stavke iz kompleta) opreme i vozila kako slijedi:

|  |  |
| --- | --- |
| 1. | OPREMA ZA GAŠENJE POŽARA ČAĐE |
| • | žica za čišćenje dimnjaka i set čel. četki |
| • | ključ za vratašca dimnjaka |
| • | lanac s kuglom |
| • | lopatica za čađu |
| • | mulda za čađu |
| • | ogledalo za dimnjak |
| • | strugač za dimnjak |
| • | zaštitne rukavice (zaštita od topline) |

|  |  |
| --- | --- |
| 2. | MEHANIČARSKI ALAT I OPREMA (KOMPLET) |
| • | čekić (teški, srednji i laki) |
| • | cijev za pretakanje goriva |
| • | kliješta kombinirana |
| • | ključ imbus (raznih dimenzija) |
| • | ključ okasti (raznih dimenzija) |
| • | ključ viljuškasti (raznih dimenzija) |
| • | odvijač križni (raznih dimenzija) |
| • | odvijač obični (raznih dimenzija) |
| • | ključ okasto-viličasti (raznih dimenzija) |

|  |  |
| --- | --- |
| 3. | Tehnička oprema za označavanje u prometu i ostalo (komplet) |
| • | čunjevi-prometne oznake |
| • | lijevak (aluminijski) |
| • | nož za rezanje pojasa |
| • | pokrivač – deka |
| • | pokrivač – folija |
| • | posuda 10 l |
| • | ručna tablica – stop |
| • | svjetiljka signalna |
| • | zaštitne rukavice – gumirane (tanke) |

|  |  |
| --- | --- |
| 4. | Oprema za detekciju, dozimetriju i zaštitu (radiološka, biološka, kemijska) |
| • | dozimetar za neposredno očitovanje |
| • | odijelo za zaštitu od kontaminacije (RBK) |
| • | osobni dozimetar |
| • | ph-metar |
| • | plinodetektor (kemijski) s priborom |
| • | osnovni pribor za dekontaminaciju |
| • | prijenosni dozimetar |
| • | radiološki detektor |
| • | toksimetar |

|  |  |
| --- | --- |
| 5. | Alat |
| • | čaklja |
| • | lopata pobirača |
| • | lopata riljača |
| • | pijuk – obični |
| • | pijuk – sjekira |
| • | poluga velika |
| • | sjekira – šumska |
| • | bat čelični 2 – 7 kg |

|  |  |
| --- | --- |
| 6. | Oprema za rad na vodi |
| • | čaklja za rad na vodi |
| • | čamac – komplet opremljen |
| • | pojas za spašavanje |
| • | udica za vađenje utopljenika |

|  |  |
| --- | --- |
| 7. | Razvalni alat i oprema (komplet) |
| • | željezna kuka (»klamfa«) |
| • | žica za vezanje – namotaj |
| • | škare za željezo |
| • | čavli (različiti) |
| • | čekić (različiti) |
| • | poluga »S« za vađenje čavala |
| • | bat drveni |
| • | dlijeto za drvo |
| • | dubač za beton |
| • | kliješta stolarska |
| • | kliješta za cijevi »švedska« |
| • | ključ »francuski« |
| • | metar |
| • | mulda za šutu |
| • | odvijač (različiti) |
| • | pila za željezo |
| • | pila za rupe |
| • | poluga |
| • | čepovi za zatvaranje vode i plina |
| • | probijač za željezo |
| • | sjekač za željezo |
| • | sjekira tesarska |
| • | strugalica za željezo |
| • | strugalica za drvo |
| • | svrdlo pužasto |

|  |  |
| --- | --- |
| 8. | OPREMA ZA SPAŠAVANJE IZ DUBINA I VISINA |
| • | karabiner tip X s maticom |
| • | karabiner tip B s maticom |
| • | karabiner tip H s maticom |
| • | karabiner tip B triact |
| • | K – delta mala za pojas |
| • | K – delta mala za stremen |
| • | K – s zakrivljenim vratima |
| • | K – s ravnim vratima |
| • | karabiner čelični |
| • | stop descender |
| • | descender osmica |
| • | descender ID – »S« |
| • | descender GRI – GRI |
| • | ručna hvataljka za penjanje |
| • | prsna hvataljka za penjanje |
| • | hvataljka za penjanje |
| • | bloker za osiguranje |
| • | blokcr za povlačenje |
| • | kolotura obična mala |
| • | kolotura obična veća |
| • | kolotura dvostruka |
| • | Kolotura dupla mala |
| • | Kolotura dupla veća |
| • | Kolotura s blokerom mala |
| • | Kolotura s blokerom veća |
| • | trake za sidrišta 60 cm |
| • | trake za sidrišta 80 cm |
| • | trake za sidrišta 120 cm |
| • | trake za sidrišta 150 cm |
| • | ploča za sidrište 3 rupe |
| • | okretaljka – virbl veći |
| • | zaštita za užad na čičak |
| • | zaštita za užad pokretna |
| • | torba za užad |
| • | torba za užad |
| • | torba za transport |
| • | spasilački trokut |
| • | jednodijelni pojas |
| • | zdjelični pojas |
| • | prsni navez |
| • | pupkovina |
| • | stremen |
| • | apsorber |
| • | Y – apsorber – ZYPER |
| • | zamke Φ 6 mm |
| • | zamke Φ 7 mm |
| • | zamke Φ 8 mm |
| • | zamka prusik |
| • | uže – statik 10,5 mm |
| • | uže – statik 11 mm |
| • | uže – dinamik 10 mm |
| • | uže – dinamik 11 mm |
| • | traka u metrima |
| • | kaciga |
| • | rukavice |
| • | svjetiljka |
| • | nosila |
| • | klinovi s priborom |
| • | tronožac |
| • | vitlo |

|  |  |
| --- | --- |
| 9. | VATROGASNA VOZILA: |
| • | vozilo za gašenje i tehničke intervencije |
| • | vozilo za gašenje požara šuma i raslinja |
| • | vozilo za gašenje i dobavu vode |
| • | vozilo za gašenje vodom/pjenom |
| • | vozilo za gašenje vodom/pjenom/prahom |
| • | vozilo za prijevoz vatrogasaca |
| • | vozilo za tehničke intervencije (lako) |
| • | vozilo za tehničke intervencije (srednje) |
| • | vozilo za tehničke intervencije (teško) |
| • | vozilo za spašavanje s visina i gašenje |
| • | vozilo za intervencije s opasnim tvarima |
| • | vozilo zapovjedno vatrogasno |

Naputak, NN 33/2010-857